अहिले छानविन खासै नभइरहेको यो प्रकरण अब के होला ? भनेर प्रश्न उठेको छ । अदालतको फैसला प्रत्यक्ष निर्वाचन परिणाम घोषणापछि आएको र सरकार नै कामचलाउ रहेको अवस्थामा भएको कारण पनि छानविन तीब्र रुपमा हुन सकेको छैन । अर्कोतर्फ आईजीपी अर्याल पनि यो प्रकरण आफूअनुकूल निर्णय आउन नसक्ने अनुमानको आधारमा छानविन गर भन्दै सुरक्षित तवरले पेन्सन पकाउने अभियानमा रहेको शंका गर्नेहरु प्रशस्तै छन् । तत्कालीन गृहमन्त्री बिमलेन्द्र निधी नै सिलवालको पक्षमा रहेका कारण सबैको मिलेमतोमा कासमु किर्ते गरिएको अनुमान गर्छन्, गृह मन्त्रालयका अधिकारीहरु । ‘गृहमन्त्रीदेखि सिलवाल सबै एकै ठाउँमा थिए, पछि आ–आफ्नो स्वार्थ अनुसार सबै फरक–फरक बाटोमा आए र स्वार्थ बाझेपछि षडयन्त्र पनि बाहिरियो’, गृह मन्त्रालयका एक अधिकारीले भने ।
